ג'אקורי ויליאמס

**ג'אקורי ויליאמס** (באנגלית: **JaCorey Williams**; נולד ב-12 ביוני 1994) הוא כדורסלן אמריקאי המשחק בעמדת הפאוור פורוורד במארוסי מליגת העל היוונית בכדורסל.

## קריירת מכללות
ויליאמס, שלמד בבית ספר התיכון הנוצרי סנטרל פארק בברמינגהאם, אלבמה, החל לשחק כדורסל מכללות ב-2012 במדי אוניברסיטת ארקנסו. הוא שיחק שלוש שנים במדי הרייזובקס, וקלע בממוצע 4.8 נקודות למשחק. בקיץ 2015 הודח מהקבוצה לאחר מספר תקריות לאחר סיום העונה.

לעונתו האחרונה עבר ויליאמס עבר לאוניברסיטת המדינה של מרכז טנסי, שם העמיד ממוצעים של 17.3 נקודות ו-7.3 ריבאונדים עבור הבלו ריידרס וזכה עימם באליפות אזור Conference USA. בטורניר אליפות המכללות בכדורסל של ה-NCAA הגיעה מרכז טנסי לסיבוב השני לאחר ניצחון על אוניברסיטת מינסוטה והפסד לאוניברסיטת באטלר. בסיום העונה נבחר ויליאמס לשחקן העונה באזור.

## קריירה מקצועית
לאחר שלא נבחר בדראפט ה-NBA 2017 שיחק ויליאמס במדי גולדן סטייט ווריורס בליגת הקיץ של ה-NBA. לאחר מכן הצטרף לקליבלנד קאבלירס למחנה האימונים, אך שוחרר למחרת על מנת שהקאבס יוכלו להחתים את דוויין וייד. ב-2 בנובמבר חתם בקבוצת ליגת הפיתוח של קליבלנד, קאנטון צ'ארג', וב-50 משחקים במדיה העמיד ממוצעים של 15.6 נקודות ו-7.6 ריבאונדים למשחק.

ב-22 במרץ 2018 חתם ויליאמס בהפועל גלבוע גליל מליגת העל בכדורסל לשארית עונת . ב-21 באפריל רשם דאבל דאבל ושיא עונתי של 18 נקודות, 11 ריבאונדים ושתי חטיפות בניצחון 78–76 על מכבי ראשון לציון. ויליאמס עזר לגלבוע גליל לעלות לפלייאוף, בו הודחה ברבע הגמר 1–3 על ידי הפועל ירושלים, ב-12 משחקי עונה סדירה העמיד ממוצעים של 8.6 נקודות ו-5.1 ריבאונדים למשחק.

ב-16 בספטמבר 2018 חתם ויליאמס על חוזה מחנה אימונים בקליבלנד קאבלירס, אך הוא נחתך מסגלם ארבעה ימים לאחר מכן והצטרף לקבוצת ליגת הפיתוח שלהם, קאנטון צ'ארג'. ב-50 משחקים במדי הצ'ארג' הוא העמיד ממוצעים של 15.2 נקודות, 7 ריבאונדים ו-2.3 אסיסטים למשחק.

ב-27 ביולי 2019 חתם באולסן מוביס פובוס  מליגת העל הקוריאנית בכדורסל.

ב-23 בינואר 2020 חתם ויליאמס בפאוק סלוניקי מליגת העל היוונית וליגת האלופות בכדורסל, במדיה העמיד ממוצעים של 8.3 נקודות ו-6.7 ריבאונדים בשישה משחקים. בקיץ שיחק במדי קבוצת Herd That בטורניר ה-TBT. הוא קלע 30 נקודות בניצחון 102–99 על Money Team בסיבוב השני, אך ברבע הגמר הודחה הקבוצה על ידי אוברסיז אליט.

ב-1 באוגוסט 2020 חתם באקילה באסקט טרנטו מהסרייה א' האיטלקית והיורוקאפ, וזכה בתואר מלך הסלים של הליגה האיטלקית.

ב-20 ביולי 2021 חתם ויליאמס ב-JL בורק מה-LNB Pro A הצרפתית והיורוקאפ.

ב-5 ביולי 2022 חתם בנאפולי באסקט מליגת העל האיטלקית, ונבחר לחמישיית העונה של הסרייה א'.

ב-20 ביולי 2023 חתם בבודוצ'נוסט פודגוריצה מליגת העל המונטנגרית בכדורסל, הליגה האדריאטית והיורוליג.

ב-14 בינואר 2024 שוחרר מהקבוצה וחתם בהפועל ירושלים מליגת העל הישראלית וליגת האלופות עד סיום עונת . ב-16 במאי זכה עם הקבוצה בגביע המדינה בכדורסל לאחר שהוביל את הקלעים במשחק הגמר עם 21 נקודות בניצחון 85:72 על מכבי תל אביב.

ב-4 באוגוסט 2024 חתם ויליאמס בדובאי, הקבוצה החדשה שהוקמה באיחוד האמירויות הערביות ומשחקת ב. בסיום העונה עבר למארוסי מליגת העל היוונית בכדורסל.

## קישורים חיצוניים

*פרופיל, באתר מנהלת ליגת העל בכדורסל

## הערות שוליים

קטגוריה:אלבמה: כדורסלנים
קטגוריה:ברמינגהאם: אישים
קטגוריה:כדורסלנים אפרו-אמריקאים
קטגוריה:כדורסלני אוניברסיטת ארקנסו
קטגוריה:כדורסלני קאנטון צ'ארג'
קטגוריה:כדורסלני הפועל גלבוע גליל
קטגוריה:כדורסלני פאוק סלוניקי
קטגוריה:כדורסלני אקילה באסקט טרנטו
קטגוריה:כדורסלני בורק באסקט
קטגוריה:כדורסלני בודוצ'נוסט פודגוריצה
קטגוריה:כדורסלני הפועל ירושלים
קטגוריה:כדורסלני דובאי
קטגוריה:כדורסלני מארוסי
קטגוריה:ספורטאים אמריקאים בישראל
קטגוריה:ספורטאים אמריקאים באיטליה
קטגוריה:אמריקאים שנולדו ב-1994